jkorsvik/nowiki_second_scrape_merged huggingface dataset:
Storsylen Opp

Storsylen Opp er et motbakkeløp i Tydal i Trøndelag, som første gang ble arrangert 22. august 2009 av Storsylen Opp, en undergruppe av Tydal IL skigruppa.
Løypa starter ved Nedalshytta i Tydal og har målgang på Storsylen 1762 meter over havet. Totalt er det en stigning på ca. 1000 høydemeter fordelt på en 11 km lang løype.


== Vinnere ==


== Referanser ==


== Eksterne lenker ==
Offisielt nettsted
Konrad Nielsen

Konrad Hartvig Isak Rosenvinge Nielsen (født 28. august 1875, død 27. november 1953) var norsk lingvist og professor i finsk-ugriske språk. 
Nielsen ble født på Vik i Helgeland, som sønn av stortingspresident Sivert Andreas Nielsen (1823–1904). Nielsen hadde planlagt å bli prest i Finnmark, og studerte derfor samisk og finsk etter å ha avlagt teologisk embedseksamen i 1896. Nielsen fortsatte å studere språk, og foretok flere språkreiser til Finland, Ungarn, Tyrkia. Fra 1911 til 1946 virket han som professor ved Universitetet i Oslo. Hans trebinds Lærebok i lappisk ble av Verdens Gang omtalt som «et standardverk av internasjonalt format». Han sto også bak Lappisk Ordbok, utgitt i tre bind mellom 1932 og 1938. Nielsen virket også som oversetter, og etterlot seg ved sin død en oversettelse av det finske Kalevala-eposet. Han var innvalgt i Det Norske Videnskaps-Akademi og medlem av det Finsk-Ugriske Selskap i Helsingfors.Nielsen var gift med Gudrun Agnes Augusta Mølle og far til Sivert A. Nielsen (1916–2004), norsk embetsmann og FN-ambassadør.


== Utgivelser ==
Nielsen, Konrad (1875-1953) (1902). Die Quantitätsverhältnisse im Polmaklappischen: akademische Abhandlung. Helsingfors. 
Nielsen, Konrad (1875-1953) (1920). Til undersøkelsen av lappiske stedsnavn. Kristiania: I kommisjon hos Jacob Dybwad. 
Nielsen, Konrad (1875-1953) (1979). Lærebok i lappisk (samisk): utarbeidet på grunnlag av dialektene i Polmak, Karasjok og Kautokeino. 1 : Grammatikk : lydlære, formlære, orddannelseslære og syntaks samt tillegg. Oslo: Universitetsforlaget. ISBN 8200130908. 
Nielsen, Konrad (1875-1953) (1926). Lærebok i lappisk: utarbeidet på grunnlag av dialektene i Polmak, Karasjok og Kautokeino. 2: Tekstar. Oslo: I kommisjon: Brøgger. 
Nielsen, Konrad (1875-1953) (1929). Lærebok i lappisk: utarbeidet på grunnlag av dialektene i Polmak, Karasjok og Kautokeino. 3 : Glossar og andre hjelpemidler til tekstene samt repetisjonsstoff med norsk-lappisk ordliste. Oslo: I kommisjon: Brøgger. 
Nielsen, Konrad (1875-1953) (1945). Lappiske studier. Oslo: A.W. Brøggers boktrykkeri. 


== Litteratur ==
Festskrift til Konrad Nielsen på 70-årsdagen: 28. august 1945. Oslo: A.W. Brøggers Boktrykkeri. 1945. 


== Referanser ==
Stryk

Et stryk er en elvestrekning der vannet renner hurtigere på grunn fall og/eller innsnevring i terrenget. Et stryk kjennetegnes av at vannstrømmen blir striere og vannet bølgende og virvlende, av og til også skummende hvitt. Om stryken er gjennomgående hvitskummende kalles den ofte et fossestryk. Motsatsen til et stryk er ei stille.
Det kan sies å være en glidende overgang fra foss, der vann passerer over en terskel og mer eller mindre kommer i fritt fall, via fossestryk til stryk.


== Se også ==
Stille
Foss
Rafting
Hydrodynamikk


== Referanser ==


== Eksterne lenker ==
(en) Rapids – kategori av bilder, video eller lyd på Commons
Vetenløpet

Vetenløpet er et motbakkeløp i Bremanger i Sogn og Fjordane som arrangeres av Bremanger idrettslag.
Løpet ble første gang arrangert i 2005 og har blitt en stor suksess. Løypen starter på Grotlesanden går via Grolsdalen opp til Vetenplatået hvor det er målgang på drøyt 500 meter over havet. Løypa er 4,6 km lang.
Vetenløpet er Norges vestligste motbakkeløp.


== Vinnere ==


== Eksterne lenker ==
Offisielt nettsted
Vidar Norheim

Vidar Norheim (født 13. oktober 1981) er en norsk trommeslager, låtskriver og multi-instrumentalist fra Molde.
Norheim begynte tidlig som trommeslager og var blant de originale medlemmene i jazzbandet DIXI fra 1996. Han er også uteksaminert ved LIPA (Liverpool Institute for Performing Arts) hvor han spesialiserte seg som låtskriver. I 2004 ble han også med i Liverpool-bandet som etter hvert ble til Wave Machines. Bandet har turnert i England, USA og Norge og slapp i juni 2009 sitt debutalbum Wave If You're Really There til svært god mottakelse i britisk presse. Norheim har bodd i Liverpool siden 2002.
12. august 2011 ble han utnevnt som vinner av Trondheim Calling Song:Expos låtkonkurranse og omtalt som «Norges største låtskrivertalent».Norheim har flere plateutgivelser med sin artist-kone, Lizzie Nunnery.Norheim ga ut sin første solo-EP på Furuberget i november 2016.


== Referanser ==


== Eksterne lenker ==
Frank Cottrell Boyce on Jeremiah Horrocks, featuring Vidar Norheim på YouTube
Breivikstølen

Breivikstølen ligger i Godvik som er en del av Bergen, og ligger vest i bydelen Laksevåg. Stedet var tidligere en støl, men ble i 2003 regulert til eneboliger og rekkehus.
I Breivikstølen finnes et bedehus og Kladden barnehage.


== Badevik ==
Nederst i Breivikstølen er det et friluftsområde. Her fnnes det en badevik med tilhørende kai. 


== Eksterne lenker ==
Breivikstølen velforening
Bograngen

Bograngen er et tettsted i nordre Värmland i Sverige. Det ligger i Søndre Finnskogen, i Torsby kommune, cirka 70 km nord for Torsby. Innbyggertallet er 144 og tettstedet dekker et område på 39 hektar. I tettstedet finnes en kirke og en landhandel.
Södra Finnskoga kirke som ligger i Bograngen ble ferdigbygget i 1834, men det ble først innviet i 1895. Ved kirken finnes det en minnestein over Finnskogens apostel, Carl Axel Gottlund.


== Referanser ==
Sigurd Brekke

Sigurd Brekke (født 15. oktober 1890 i Kristiania, død 25. april 1958) var en norsk fotballspiller. Han spilte for Oslo-klubbene Viking og Mercantile. For Mercantile vant han norgesmesterskapet i 1912 og scoret to mål i finalen. I tillegg ble han kretsmester i Kristiania i 1911 og 1912. Brekke var med på det norske landslagets andre kamp; han spilte indre venstre mot Sverige i 1910. Dette ble hans eneste landskamp, men han var i troppen under OL i 1912.Brekke spilte også bandy, og var der målvakt for Kristiania Hockeyklub. Hans eldre bror Wilhelm deltok i 1908 i Norges første fotballandskamp og ble norgesmester for Mercantile i 1907.


== Referanser ==


== Eksterne lenker ==
(en) Sigurd Brekke – Olympedia 
(en) Sigurd Brekke – EU-Football.info 
(no) Sigurd Brekke – Norges Fotballforbund
Fredrik Scheel

Andreas Fredrik Grøn Scheel (født 25. februar 1886 i Kristiania, død 24. juni 1932 i Oslo), var en norsk historiker og statsarkivar.Han tok studenteksamen i 1904 og ble cand. philol. i 1909. Som historiker arbeidet han særlig med tre områder. Han skrev sin hovedoppgave om «Orknøerne og Hjaltland i pantsættelsestiden 1468–1667», (trykt i Norsk historisk Tidsskrift 1911), og arbeidet i tiden like før sin død med det færøyske Lagtingets historie. Han var interessert i rettshistorie, og tok doktorgraden i 1924 på en avhandling om «Lagmann og skriver», endringer ved overgangen fra middelalderen til den nyere tid. Fredrik Scheel stod sentralt i arbeidet med den norske sjøfartshistorien, og skrev «Fra Napoleonskrigen til navigationsaktens ophævelse».
Fredrik Scheel var lærer 1910–1912, og ble amanuensis ved Riksarkivet i 1915 og utnevnt til stiftsarkivar (statsarkivar) ved opprettelsen av Statsarkivet i Hamar i 1917. Han ble utnevnt til statsarkivar i Oslo i 1922. Hans dagbok fra tiden som statsarkivar i Hamar ble gitt ut ved arkivets 70-årsjubileum i 1987.
Fredrik Scheel utmerket seg som en svært arbeidsom, produktiv, allsidig og særdeles hjelpsom arkivmann. Han arbeidet med kildeutgivelser, og var utgiver av 3. rekke av Norske Herredags-Dombøger. 


== Familie ==
Fredrik Scheel var sønn av høyesterettsassessor Anton Vilhelm Rosing Scheel (1840-1910) og Dorothea Margrethe Grøn (1857–1934).  Han giftet seg i 1924 med Alette Finne (1893–1987) av slekta Finne.


== Publikasjoner ==
Se også digitaliserte bøker hos NasjonalbiblioteketOrknøerne og Hjaltland i pantsættelsestiden 1468–1667, hovedfagsoppgave 1909, trykt NHT 1911.
Regnskap over skibsskatten aar 1563. [S.l.]: [s.n.] 1917. 
Liste over dem som betalte leding i Trondhjems by i aaret 1548: efter Kristofer Galles register. Trondhjem. 1917. 
Scheel, Fredrik (1923). Lagmann og skriver: rettsliv i Norge i det 16de og 17de århundre. Kristiania: Gyldendal.  [Bokutgave av doktoravhandlingen]
Fredrik Scheel, red. (1923). Arendal fra fortid til nutid: utgit ved byens 200-aars jubileum som kjøbstad 7. mai 1923. Kristiania: Gyldendalske Bokhandel. 
Scheel, Fredrik (1929). I prison og på langfart. Oslo: Norsk sjøfartsmuseum. 
Scheel, Fredrik (1932). Norges og de andre nordiske rikers historie: lærebok for gymnasiet. Oslo: Some. 
Afsigtsbog for 1637 / ved Fr. Scheel, 1932.
Afsigtsbog for 1641 / ved Fr. Scheel, 1932.
Statsarkivar Fredrik Scheels dagbok : 23.7.1917–22.10.1921, 1987.


== Referanser ==
As Seen Through a Telescope

As Seen Through a Telescope er en kort britisk stumfilm fra 1900 regissert av George Albert Smith.


== Handling ==
En eldre mann befinner seg ved en vei som går gjennom en landsby, mens han ser etter noe gjennom en kikkert. Plutselig retter han kikkerten mot et ungt par som kommer oppover veien. Jentens skolisser er blitt oppknyttet av seg selv, og gutten tilbyr seg å knytte dem. Her skifter scenen, og viser hvordan det ser ut gjennom den elder mannens kikkert. En meget fin ankel sees på kort hold. Scenen skifter tilbake igjen og viser at den gamle fryder seg over synet. Paret som oppdager "Peeping Tom" (kikkeren), kommer mot ham, og da den unge mannen passerer bak ham, slår han hatten av hodet hans og sparker vekk stolen som han sitter på slik at den gamle mannen er et ganske latterlig syn når han sitter nede på veien.


== Eksterne lenker ==
(en) As Seen Through a Telescope på Internet Movie Database 
(da) As Seen Through a Telescope i Danmark Nationale Filminstitut
Ihanqmu

Ihanqmu er et norsk band som ble startet høsten 2005. Bandet spiller en form for progressiv melodiøs rock med små elementer av metal. Ihanqmu har spilt inn en EP, som også kan streames fra deres nettsider. Dehar også med låta «The Purge» på samlealbum, Downtown Metal int. vol 3, utgitt i USA og Kina


== Medlemmer ==
Simen Widing: vokal
Thommie Myhrvold: gitar
Kevin Alvaro: bass og vokal
Geir Grendar: trommer og perkusjon


== Eksterne lenker ==
MySpace
Ihanqmu
Quickstart Productions nettsted
Trave

For artikkelen om arkitektur-begrepet, se: Travé.Trave er ei elv i Schleswig-Holstein i Tyskland. Den er 124 kilometer lang, og har et nedbørfelt på 2 676 km². Den har sine kilder nær landsbyen Gießelrade i kommunen Ahrensbök i Ostholstein, og munner ut i Østersjøen ved Travemünde. Den renner gjennom byene Bad Segeberg, Bad Oldesloe og Lübeck, hvor den har tilknytning til Elben-Lübeck-kanalen. Den er seilbar for havgående fartøyer fra Østersjøen til havna i Lübeck. Elva krysses av mange bruer, samt Herrentunnelen, som passerer under Trave. 
Traves viktigste sideelver er Wakenitz og Stepenitz.


== Eksterne lenker ==
(en) Trave – kategori av bilder, video eller lyd på Commons
Egil Clausen

Egil Hagen Clausen (født 23. juni 1982 i Oslo) er en norsk musiker og låtskriver.Egil Clausen er en norsk multiinstrumentalist som spiller for en rekke band/artister og humorister. Han har vært frontfigur i bandet Garden State som i 2008 slapp singelen «Make You Smile». Clausen har jobbet med komikere som Kristian Valen (Raskere enn sitt eget beste), Bye & Rønning (Bye & Rønning redder verden), Anne-Kat Hærland og Åsleik Engmark. I 2016 var han kapellmester på oppsetningen "Märtha - The Musical" på Latter i Oslo og i 2018 var han kapellmester på forestillingen "Tre Elefanter i Rommet" med Hege Schøyen, Linn Skåber og Cecilie Steinman Neess. Egil Clausen er bror til artist Magnus Clausen, bedre kjent som Morgan Sulele.
Han har skrevet låter for flere norske artister som Katzenjammer, Marit Larsen og Siri Nilsen, datter av Lillebjørn Nilsen.


== Utvalgt diskografi ==
Sidespor 1 - Atomic Rubber Chickens (Gitar/Vokal/Låtskriver)
Sidespor 2 - Atomic Rubber Chickens (Gitar/Vokal/Låtskriver)
Fucking North Pole Sampler - The Troikas (Vokal/Gitar/Låtskriver)
Fence- The New Diplomacy (Gjestevokalist)
Lame Ducks – Duck Season (Bassist/Vokalist/Låtskriver)
Lame Ducks – Split it Up (Bassist/Vokalist/Låtskriver)
Marit Larsen – Under The Surface (Låtskriver)
Cam n´Alee – S/T (Låtskriver)
Siri Nilsen – Vi som Ser I Mørket (Låtskriver/Musiker)
Abnormal – S/T  (vokal)
Garden State – S/T (Låtskriver, vokal, gitar)
Dunderly – Monstermos (gitar)
Andrè Holstad – Counting Backwards (Gitar/Vokal)
Einar Stenseng - Two Dogs (Mandolin/Fiolin/Ukulele/Bass)
All That And A Bag Of Chips – Music 2 Go (Gitar/Vokal/Arrangør)
All That And A Bag Of Chips – KitschRock (Gitar/Vokal/Låtskriver)
Bjørn Johan Muri - Even A Fool (Single) - (Bass/Mandolin)
Gilhuus - Dead Of Winter (EP) - (Gitar)
Egil & Magnus Clausen - Konger av Adecco (låtskriver/musiker)
Trygve Kongshavn - For liten og for stor (Mandolin/12-str gitar)
Egil Clausen - BOB (Låtskriver/Vokal/Gitarer/Bass)
Mimmi Tamba - Storm (Musiker)
Andre Holstad - Lightmare (Gitarist/Vokalist/Arrangør)
Katzenjammer - Rockland (Låtskriver)
Frida Amundsen - What You Asked For (Låtskriver)
Morgan Sulele - Du er så deilig (Låtskriver)
Innertier - Ingen Er Sånn Som Du (Låtskriver)
Robin & Bugge - GAL (Musiker)
Innertier - Nye Jeans (Låtskriver)
Sol Heilo - Skinhorse Playground (Låtskriver)
Mimmi Tamba - Pink + Silver (Musiker/Låtskriver/Produsent)
Andre Holstad - Øret som tok slutt (Musiker)
Robin og Bugge - Sinnsyk (Musiker)
CLAY1000 - Mandal Hotel (Låtskriver/Artist)
Nordgarden - IMAFY (Låtskriver)
MIMMI - Mask (Gitarist/stryk)
CLAY1000 - Stabæk Anthem 2022


== Referanser ==
Nesaksla Rett Opp

Nesaksla Rett Opp er et motbakkeløp i Åndalsnes som arrangeres av Isfjorden IL som en del av Norsk Fjellfestival.
Motbakkeløpet arrangeres som egen konkurranse, men inngår også som en del av konkurransen Tour de Romsdal.
Løypa starter i Åndalsnes og har målgang på toppen av Nesaksla 715 meter over havet. Løypa er 2 km lang og med en total stigning på 688 meter blir dette en gjennomsnittlig stigning på 34,4 prosent. Dette fører Nesaksla Rett Opp helt opp i ryggen på Stoltzekleiven opp i konkurransen om å være det bratteste motbakkeløpet.


== Vinnere ==


== Eksterne lenker ==
Offisielt nettsted 
Hjemmeside for Norsk Fjellfestival
Calafat–Vidin-broen

Calafat-Vidinbroen (bulgarsk: Мост Видин-Калафат, Most Vidin-Kalafat eller Дунав мост 2, Dunav most 2; rumensk: Podul Calafat-Vidin) er en vei- og jernbanebro over Donau mellom byene Calafat i Romania og Vidin i Bulgaria. 
Broen ble åpnet 14. juni 2013 og er den andre broen mellom Romania og Bulgaria langs disse landenes felles grense langs Donau. Den andre broen mellom de to landene er Vennskapsbroen Giurgiu–Ruse. 
Byggingen startet 13. mai 2007 i Vidin og brolegemet ble ferdig strukket fra den ene bredden til den andre i oktober 2012.
Broen har tre seksjoner: én seksjon for jernbaneatkomst fra Bulgaria, en annen over den vestlige, ikke-trafikkerbare delen av elven, også den fra Bulgaria til en øy i Donau. En tredje del går fra donauøya over skipsleden og til den rumenske siden. De to sistnevnte seksjonene utgjør en kombinert vei- og jernbanebro.
Tilkomstviadukten for jernbane vil være 952 meter lang.
Broen over den vestlige, ikke trafikkerbare delen av elven vil være på 612 meter bestående av sju spenn på 80 meter og ett spenn på 52 meter. I dette området vil vei og jernbane være på ulike strukturer. 
Den største konstruksjonen vil gå fra øya og videre over skipsleden til rumensk side. Den vil bestå av en bro over fire spenn (tre i en lenge av 180 meter og de to øvrige på henholdsvis 124 og 115 meter)
Calafat–Vidin-broen vil være del av Europavei 79 og den paneuropeiske korridoren nr. IV (Dresden–Istanbul). Bompengene vil være fra seks euro for personbiler opp til 37 euro for lastebiler.


== Referanser ==


== Eksterne lenker ==
Offisiell hjemmeside til Calafat-Vidinbroen med bompengepriser
hjemmeside av FCC som byggdes Calafat-Vidinbroen Arkivert 26. mai 2013 hos Wayback Machine.
Presentasjon av broen på YouTube (del I)
Presentasjon av broen på YouTube (del II)
Calafat Vidin bridge 73% complete (engelsk, Sofia News Agency)
Broen hos Skyscrapercity
Foto tatt fra båt i Donau
Foto tatt under arbeidet med broen
Broen Calafat-Vidin i januari 2013 på YouTube - broen bygdes av og åpnes i maj 2013, eller så var ønskene
EU-kommissær Johannes Hahn uttaler om broen at den er et viktig symbol på et europeisk samarbeid (på dansk)Første overfart over broen om natten 15. juni 2013: film på YouTube fra 'Nedy Bulgaru' og 'Gusterbo', medlemmer av SkyScraperCityForum; de kjøres fra bomstasjonen i Calafat tilbake over broen til Vidin i Bulgaria
Jonathan Spector

Jonathan Michael Paul Spector (født 1. mars 1986 i Arlington Heights i Illinois) er en amerikansk fotballspiller som spiller for den amerikanske klubben  Orlando City SC og for USAs herrelandslag. Hans posisjon på banen er i forsvar. 
Spector har en fortid i amerikansk amatørfotball og yngre aldersklasser hos Bradenton Academy og Chicago Fire Premier før han skrev under på en profesjonell kontrakt med Manchester United. Spector har også en fortid i Charlton Athletic.


== Referanser ==


== Eksterne lenker ==
(en) Jonathan Spector – FIFA 
(en) Jonathan Spector – Major League Soccer 
(en) Jonathan Spector – Transfermarkt 
(en) Jonathan Spector – national-football-teams.com 
(en) Jonathan Spector – WorldFootball.net 
(en) Jonathan Spector – Soccerbase.com 
(en) Jonathan Spector – FootballDatabase.eu 
(en) Jonathan Spector – Soccerway 
(en) Jonathan Spector – FBref 
(es) Jonathan Spector – as.com 
Spillerprofilen til Jonathan Spector hos WHUFC.com
Spillerprofilen til Jonathan Spector hos Yanks-Abroad.com
Sumy

Sumy (ukrainsk: Суми, russisk: Сумы) er en by i nordøstre Ukraina, ved elven Psel. Den er hovedstad i Sumy oblast. Pr. 2004 hadde byen 283 700 innbyggere. Tidligere var byen betjent av Sumy lufthavn, men siden 2006 har det kun vært mulig å lande med private fly.


== Historie ==
Sumy ble grunnlagt i 1652 som en kosakkfestning for å beskytte Sloboda Ukraina fra angrep fra Krim-tatarene. Etter at angrepene stanset og området ble innlemmet i det Russiske keiserriket ble Sumy et viktig økonomisk senter. Byen var okkupert av det nasjonalsosialistiske Tyskland under andre verdenskrig og ble hardt skadet. De skadede delene er senere gjenoppbygget. 


== Demografi ==
1897 – 70,53% ukrainere, 24,1% russere, 2,6% jøder og 2,67% andre
1926 – 80,7% ukrainere, 11,8% russere, 5,5% jøder og 2% andre
1959 – 79% ukrainere, 20% russere og 1% andre


== Klima ==


== Kultur og arkitektur ==
Sumy oblast kunstmuseum (Nikanor Onatskij-museet) ble etablert i 1920 på grunnlag av kunst som var beslaglagt fra lokale adelsfamilier og holder til i bygningen for den forhenværende statsbanken for det russiske keiserriket.
Sumys eldste bevarte bygning er oppstandelseskirken fra 1702, som nylig er restaurert. Sentrum ble tidligere dominert av den store, nyklassisitiske Preobrazjenskij-katedralen. Den ble opprinnelig bygget på 1700-tallet, og restaurert i 1858 og i 1880-årene. Ved siden av står et 56 meter høyt klokketårn. Innvendig inneholder den fresker av Vladimir Makovskij og Klavdij Lebedev. Hovedkirken i St. Pantaleonklosteret ble bygget i 1911 av arkitekten Aleksej Sjtsjusev, og er en etterligning av middelalderkirkene i Novgorod og Pskov.


== Referanser ==


== Eksterne lenker ==
Offisielt nettsted 
(en) Sumy – kategori av bilder, video eller lyd på Commons
Tryvann Opp

Tryvann Opp er et motbakkeløp i Nordmarka som arrangeres av SK Vidar.Løypa starter på Midtstuen på 225 meters høyde, og har målgang på Tryvannshøgda på 529 meter. Løypa er 5,4 km lang og går vekselvis på grusvei og skogssti. På veien passeres både Holmenkollen kapell og Frognerseteren. Løyperekordene for herrer innhas av kenyanske Moses Tirban på 18:41, mens Guro Flatekval har rekorden på kvinnesiden på 22:19.


== Vinnere ==


== Referanser ==


== Eksterne lenker ==
Offisielt nettsted
Grefsenkollen Opp

Grefsenkollen Opp er et motbakkeløp i Oslo som arrangeres av Nydalens Skiklub.
Løypa starter på Muselunden ved Sinsenkrysset på 110 meters høyde, og har målgang på toppen av Grefsenkollen på 380 meter. Løypa er 4,5 km lang og går i starten gjennom bygatene på Grefsen før den svinger opp den bratte Grefsenkollveien. Dette løpet skiller seg fra de fleste andre motbakkeløp ved at det har asfalt som underlag hele veien.


== Vinnere ==


== Eksterne lenker ==
Offisielt nettsted
Verbier

Verbier er en by sørvest i Sveits i kantonen Wallis. Byen ligger på ca. 1500 moh og er et kjent vintersportssted.
Fjellet har blitt brukt i flere sykkelritt. Den 15. etappen av Tour de France 2009 hadde målgang på fjellet og både den 8. etappen i 2005 og den 6. etappen i 2008 av Sveits rundt var innom fjellet. 
Den svenske filmen Selskapsreisen 2 fra 1985 ble spilt inn her. 


== Eksterne lenker ==
Offisielt nettsted 
(en) Verbier – kategori av bilder, video eller lyd på Commons
Biblioteca Medicea Laurenziana

Biblioteca Medicea Laurenziana i Firenze i Italia er en kjent forvaringsplass med over 11 000 manuskripter og 4500 tidlige trykte bøker. Biblioteket ble bygd i klosteret til Basilica di San Lorenzo di Firenze under utforming og tilsyn av pave Klemens VII. Arkitekturen er ved Michelangelo Buonarroti (1525).Biblioteket betegnes ofte som kroneksempel på manierisme når det gjelder arkitektur.Biblioteket bevarer Il Codice Fiorentino på nahuatl, den viktigste kilden til informasjon om aztekernes liv før spanjolenes erobring. Blant andre velkjente manuskripter i biblioteket kan nevnes de syrianske Rabulla-evangeliene, Codex Amiatinus, som inneholder de tidligste overlevende manuskriptet fra den latinske Vulgatabibelen, Squarcialupi Codex, et viktig tidlig musikalsk manuskript, samt det fragmentariske Erinnapapyruset som inneholder dikt av en venn av Sapfo.


== Referanser ==


== Eksterne lenker ==
(it) Offisielt nettsted 
(en) Biblioteca Medicea Laurenziana – kategori av bilder, video eller lyd på Commons
Storehesten Opp

Storehesten Opp er et motbakkeløp i Sunnfjord som arrangeres av Gaular Idrettslag.
Løpet ble første gang arrangert i 2006 og samlet i 2009 hele 1500 deltakere. Mange kjente toppidrettsutøvere er hvert år med og kjemper om seieren i dette som er et av de lengste motbakkeløp i Norge. I 2008 var konkurransen offisielt Norgesmesterskap i motbakkeløp.
Løypa starter på Sveen på tilnærmet 0 meters høyde, og har målgang på toppen av Storehesten på 1209 meter. Løypa er 11 km lang og starter på asfaltert vei før den går over på grusvei og senere fjellsti.


== Vinnere ==
* Kortere løype på grunn av dårlig vær - målgang i Kårstadskaret


== Eksterne lenker ==
Offisielt nettsted
Saudehornet rett opp

Saudehornet rett opp er et motbakkeløp i Sunnmørsalpene som arrangeres av Ørsta IL sammen Ørsta Røde Kors, Ørsta Småbåtlag og Ørsta Reiselivslag.
Saudehornet rett opp arrangeres som en del av Naturfestivalen på Sunnmøre, og har fått frå tareblad til tinderad som slagord. Løpet ble første gang arrangert i 2003, og i 2006 hadde løpet status som Norgesmesterskap i motbakkeløp.
Løypa starter i Ørsta Småbåthavn og har målgang på toppen av Saudehornet på 1303 meter over havet. Løypa er 5,7 km lang og starter på asfaltert vei før den går over på grusvei og senere fjellsti.


== Vinnere ==


== Eksterne lenker ==
Offisielt nettsted 
Hjemmeside for Naturfestivalen
Eggenipa Opp

Eggenipa Opp er et motbakkeløp i Sogn og Fjordane som arrangeres av Breimsbygda IL. Løpet ble første gang arrangert i 2005.
Løypa starter på Egge på 258 meters høyde ved den såkalte Eggesiloen hvor Eggenipa er malt på siloen. Målgang er på toppen av Eggenipa på 1338 meter. Løypa er 4,65 km lang og i første del av løpet går den gjennom lettere terreng i skog med en del myrer, før den senere går over i bratt og ulendt fjellterreng som noen steder er sikret med tau og kjetting.
Løyperekordene har Jon Tvedt med 47,26 minutt fra 2008 og May Britt Buer med 56,54 fra 2011.


== Vinnere ==


== Eksterne lenker ==
Artikkelen har ingen egenskaper for offisielle lenker i WikidataBlodsmak sportsklubbs rapport fra 2012